《山斋》
宋代·丘葵

草色苔痕挟雨骄，山齐一巷似渔樵。
三叉路口时时犊，一曲溪流片片桥。
风木参差泉上庙，烟帆来往海西潮。
飘然忽起云间想，白鹤高飞不可招。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。